**Nylig avdød:** Artikkelen handler om en person som døde nylig. Slike biografier kan bli hyppig endret og oppdatert. Les som vanlig Wikipedia med kritisk sans.

**Terence Frederick Venables** (1943–2023) var en engelsk fotballmanager og spiller. Han spilte nærmere 500 ligakamper totalt for Chelsea FC, Tottenham Hotspur og Queens Park Rangers.

Spillerkarriere
---------------

Som ungdom spilte han to år i Chelsea, før han i 1960 ble profesjonell i samme klubb. I 1965 vant han Ligacupen med laget. Han spilte i Chelsea fram til 1966 da han kom på kant med manager Tommy Docherty og ble solgt til Tottenham for 80 000 pund. Han spilte tre sesonger i Tottenham, og var med på å vinne FA-cupen i 1967 mot sin gamle klubb. I juni 1969 ble kjøpt for 70 000 pund av et annet London-lag, Queens Park Rangers. I 1974 kjøpte nok et London-lag Venables. Crystal Palace FC betalte samme sum som QPR hadde kjøpt ham for fra Tottenham.[]

Trenerkarriere
--------------

I 1976 ble han manager i Crystal Palace da laget var i 3. divisjon. Han førte dem til 2. divisjon i 1977 og 1. divisjon i 1979. Han forlot klubben til fordel for en av sine tidligere klubber som spiller, Queens Park Rangers, i 1980. Da han ble manager i klubben lå den i 2. divisjon. QPR vant 2. divisjon i 1983 og rykket opp til 1. divisjon. Han førte klubben til FA-cupfinalen i 1982, men måtte se seg slått av Tottenham i finalen. 1983/84 var den siste sesongen hans i klubben. Han førte laget til femteplass i ligaen som kvalifiserte til UEFA-cupen.[]

Venables fikk et godt rykte på seg som manager i Crystal Palace og Queens Park Rangers. Dette gjorde han attraktiv for toppklubber i Europa, og i 1984 ble han ansatt som manager i FC Barcelona i Spania. I løpet av sine tre sesonger i klubben førte han den til ett ligamesterskap, en seier i den spanske ligacupen og finalen i Europacupen, hvor de tapte på straffer mot Steaua București. Han fikk sparken i september 1987.[]

I 1987 gikk turen tilbake til en av hans tidligere klubber, denne gangen Tottenham. Resultatene i Tottenham var variable, og laget endte stort sett midt på tabellen i tida han var der. Men de ble nummer tre i 1990, og høydepunktet kom i 1991 da Tottenham vant FA-cupen.

Graham Taylor hadde ikke klart å få Englands landslag kvalifisert til VM 1994. Venables tok over i jobben som landslagssjef 28. januar 1994. Han valgte å gi seg etter EM 1996 på hjemmebane, hvor England kom til semifinalen. I november 1996 ble han oppnevnt som manager for Australias landslag. Han ledet laget til finalen i Confederations Cup i 1997, men de ble slått 6–0 av Brasil. Laget kom seg enkelt igjennom Oseanias kvalifisering til VM 1998, men Australia måtte se seg slått på bortemålsregelen mot Iran i playoffspillet. Det blir ofte omtalt som det tristeste øyeblikket i australsk fotball. Australierne klarte 1–1 i Iran, og de hadde ledelsen 2–0 i hjemmekampen, men de slapp inn to sene mål, og kvalifiserte seg ikke. Venables fikk sparken.[]

I 1997 ble han styreformann i Portsmouth. Han kjøpte 51 % av klubben for ett pund i 1997, men forlot klubben elleve måneder senere under kontroversielle omstendigheter. Selskapet hans, Vencorp, mottok 300 000 pund i bonus sommeren 1997. Han forlot klubben på bunn av 1. divisjon i 1998. Portsmouth overlevde i ligaen, men var faretruende nær konkurs helt til Milan Mandaric kjøpte klubben i 1999.[]

Han returnerte til Crystal Palace i 1998. Han var der til januar 1999. I 2000, etter å vært nesten to år ute av fotball, kom han til Middlesbrough for å hjelpe manager Bryan Robson fra nedrykk. Klubben endte på 14.-plass og han og Robson forlot klubben samtidig i 2001. Han var manager i Leeds United fra 2002 til 2003.

Han var assistent for Steve McClaren på det engelske landslaget fra 2006 til 2007. Begge fikk sparken da England ikke kvalifiserte seg for EM 2008.

Terry Venables spilte to landskamper for England i 1964.

Managerstatistikk
-----------------

| Lag | Land | Fra | Til | Statistikk |
| --- | --- | --- | --- | --- |
| K | V | T | U | Seire % |
| Crystal Palace | Englands flagg | Juni 1976 | Oktober 1980 | 189 | 69 | 52 | 68 | 36,5 |
| Queens Park Rangers | Englands flagg | April 1980 | November 1984 | 166 | 84 | 49 | 33 | 50,6 |
| FC Barcelona | Spanias flagg | 1984 | September 1987 | 116 | 64 | 17 | 35 | 55,2 |
| Tottenham Hotspur | Englands flagg | November 1987 | Juni 1991 | 164 | 67 | 51 | 46 | 40,9 |
| England | Englands flagg | Januar 1994 | Juli 1996 | 23 | 11 | 1 | 11 | 47,8 |
| Australia | Australias flagg | November 1996 | Januar 1998 | 23 | 15 | 3 | 5 | 63,00 |
| Crystal Palace | Englands flagg | Juni 1998 | Januar 1999 | 31 | 11 | 12 | 8 | 35,5 |
| Middlesbrough | Englands flagg | Desember 2000 | Juni 2001 | 25 | 8 | 6 | 11 | 32,0 |
| Leeds United | Englands flagg | Juli 2002 | Mars 2003 | 42 | 16 | 19 | 7 | 38,1 |
| Totalt | 658 | 270 | 207 | 181 | 41.03 |

Referanser
----------

1. ↑   Who's Who, Who's Who UK-ID U41046[Hentet fra Wikidata]
2. ↑   Catalan Sport Encyclopedia, oppført som Terence Frederick Venables, Enciclopèdia de l'Esport Català ID 13098[Hentet fra Wikidata]
3. ↑   Internet Speculative Fiction Database, ISFDB forfatter-ID 4458, besøkt 9. oktober 2017[Hentet fra Wikidata]
4. ↑   transfermarkt.com, Transfermarkt spiller-ID 176759, besøkt 9. oktober 2017[Hentet fra Wikidata]
5. 1 2   The Daily Telegraph, «Terry Venables, colourful figure in English football who coached the national side to the semi-finals of Euro 96 – obituary», utgitt 26. november 2023[Hentet fra Wikidata]
6. ↑   «Terry Venables: Former England manager dies aged 80», verkets språk engelsk, besøkt 25. november 2023[Hentet fra Wikidata]

Eksterne lenker
---------------

* (de) Terry Venables – Munzinger Sportsarchiv Rediger på Wikidata

* (en) Terry Venables – Transfermarkt Rediger på Wikidata

* (en) Terry Venables – Transfermarkt (manager) Rediger på Wikidata

* (en) Terry Venables – national-football-teams.com Rediger på Wikidata

* (en) Terry Venables – WorldFootball.net Rediger på Wikidata

* (en) Terry Venables – Soccerbase.com Rediger på Wikidata

* (en) Terry Venables – Soccerbase.com (manager) Rediger på Wikidata

* (en) Terry Venables – FootballDatabase.eu Rediger på Wikidata

* (en) Terry Venables – EU-Football.info Rediger på Wikidata

| * v
* d
* r
Englands tropp – EM i fotball 1996 Semifinalister |
| --- |
| 
* 1 Seaman
* 2 G. Neville
* 3 Pearce
* 4 Ince
* 5 Adams (k)
* 6 Southgate
* 7 Platt
* 8 Gascoigne
* 9 Shearer
* 10 Sheringham
* 11 Anderton
* 12 Howey
* 13 Flowers
* 14 Barmby
* 15 Redknapp
* 16 Campbell
* 17 McManaman
* 18 Ferdinand
* 19 P. Neville
* 20 Stone
* 21 Fowler
* 22 Walker
* Landslagstrener: Venables

 | Flagget til England |

| * v
* d
* r
Engelske landslagstrenere i fotball |
| --- |
|  | 
* 1872–1946: *International Selection Committee* (The FA)
* 1946–1962: Walter Winterbottom
* 1963–1974: Alf Ramsey
* 1974: Joe Mercer (midlertidig)
* 1974–1977: Don Revie
* 1977–1982: Ron Greenwood
* 1982–1990: Bobby Robson
* 1990–1993: Graham Taylor
* 1993–1996: Terry Venables
* 1996–1999: Glenn Hoddle
* 1999–2000: Kevin Keegan
* 2000: Howard Wilkinson (midlertidig)
* 2000–2001: Peter Taylor (midlertidig)
* 2001–2006: Sven-Göran Eriksson
* 2006–2007: Steve McClaren
* 2008–2012: Fabio Capello
* 2012: Stuart Pearce (midlertidig)
* 2012–2016: Roy Hodgson
* 2016: Sam Allardyce
* 2016–dd: Gareth Southgate

 |  |

|  |  |
| --- | --- |
| Oppslagsverk/autoritetsdata | BIBSYS **·** WikiTree **·** VIAF **·** LCCN **·** ISNI **·** BNE **·** CiNii **·** Munzinger (sport)
 |